Държавен вестник, бр. 79, 2005 г., стр. 7

Б Р О Й  79
Д Ъ Р Ж А В Е Н   В Е С Т Н И К
С Т Р .  7
Г л а в а  п е т а
ДЕЖУРНИ АДВОКАТИ
Чл. 28. (1) В неотложни случаи по дела за
мерки за процесуална принуда и разпити пред
съдия в досъдебното производство секретарят
на aдвокатския съвет определя дежурен адво-
кат, ако обвиняемият, уличеният или заподоз-
реният сам не си е упълномощил защитник.
(2) Дежурен адвокат се определя по реда на
ал. 1 и на задържания в случаите по чл. 70, ал. 1 от
Закона за Министерството на вътрешните рабо-
ти, когато сам не може да упълномощи адвокат.
Чл. 29. (1) За дежурен адвокат се определя
адвокат от Националния регистър за правна
помощ, който е дал съгласие да бъде включен
в списъка на дежурните адвокати.
(2) Съгласието по ал. 1 не може да е за срок
по-кратък от един месец и изразява готовност-
та на адвоката да бъде определян за дежурен
адвокат по всяко време на денонощието.
(3) Адвокатският съвет поддържа списък на
дежурните адвокати.
Чл. 30. (1) Искането за определяне на дежу-
рен адвокат в случаите по чл. 28, ал. 1 се прави
от органа, ръководещ процесуалните действия,
до адвокатския съвет писмено или по телефона
не по-късно от три часа преди определения за
съответното производство час.
(2) Органът по чл. 25, ал. 1 незабавно след
задържането разяснява на задържания правото
на дежурен адвокат и уведомява адвокатския
съвет за необходимостта от назначаване на
адвокатска защита. Избраният от списъка ад-
вокат веднага пристъпва към изпълнение на за-
дълженията си по правната помощ.
(3) Задълженията по ал. 2 се изпълняват чрез
връчване срещу подпис на задържания на ко-
пие от формуляр, съдържащ правото му на упъл-
номощен или дежурен адвокат от момента на
задържането.
(4) Дежурният адвокат продължава да осъ-
ществява правната помощ във всички стадии
на процеса.
Г л а в а  ш е с т а
НАЦИОНАЛЕН РЕГИСТЪР ЗА ПРАВНА
ПОМОЩ
Чл. 31. Националното бюро за правна помощ
води Национален регистър за правна помощ на
адвокатите, определени да осъществяват прав-
на помощ по съдебни райони на съответните
окръжни съдилища.
Чл. 32. (1) Регистърът е публичен. Той се
съставя на хартиен и на електронен носител и
се публикува в Интернет.
(2) Националното бюро за правна помощ
предоставя на адвокатските съвети информация
за вписаните в регистъра по чл. 31 адвокати.
Чл. 33. (1) За вписване в Националния регис-
тър за правна помощ кандидатът подава заявле-
ние до НБПП чрез съответния адвокатски съвет.
(2) Заявлението по ал. 1 се попълва по обра-
зец, утвърден от НБПП.
(3) Адвокатският съвет изготвя становище
по полученото заявление и го изпраща на НБПП.
(4) Вписването на адвоката в Националния
регистър за правна помощ се извършва по ре-
шение на НБПП.
(5) Националното бюро за правна помощ
мотивирано отказва да впише в регистъра или
заличава вписан адвокат в случаите на:
1. наложено дисциплинарно наказание;
2. повдигнато обвинение за престъпление от
общ характер;
3. констатирано нарушение по този закон или
лошо качество на предоставената правна помощ,
установено от адвокатския съвет или НБПП.
(6) Заличаването се налага от НБПП за срок
една година, а при повторност—за срок три
години.
 (7) Отказът на НБПП за вписване, както и
заличаването на адвокат от Националния ре-
гистър за правна помощ подлежат на обжалва-
не по реда на Закона за административното
производство.
(8) Заличаването се обявява в Интернет стра-
ницата на НБПП.
Чл. 34. (1) Актуализиране на Националния
регистър за правна помощ за следващата ка-
лендарна година се прави до края на месец сеп-
тември на предходната календарна година.
(2) В изключителни случаи промени в Наци-
оналния регистър за правна помощ могат да се
правят и в течение на годината по установения
ред за вписване.
Чл. 35. (1) Националното бюро за правна
помощ може да извършва проверки за предос-
тавената правна помощ по чл. 21. То може да
изисква справка от съответния орган, ръково-
дещ производството, за удостоверяване на обе-
ма и вида на предоставената правна помощ.
(2) За разглеждане на нарушения, извърше-
ни от адвокати, осъществяващи правна помощ,
доверителят, подзащитният или органите по
чл. 25, ал. 1 могат да сезират НБПП.
(3) Констатациите от проверките могат да
са основание за заличаване на адвоката от На-
ционалния регистър за правна помощ.
Чл. 36. (1) Адвокатският съвет съставя и
поддържа на хартиен и на електронен носител
списък на назначените да осъществяват правна
помощ адвокати, който се изпраща периодич-
но на НБПП. За всяка промяна в назначението
адвокатският съвет уведомява НБПП.
(2) Списъкът се изготвя по образец, утвър-
ден от НБПП, и се публикува в Интернет стра-
ницата на НБПП.
Г л а в а  с е д м а
ЗАПЛАЩАНЕ НА ПРАВНАТА ПОМОЩ
Чл. 37. (1) Заплащането на правната помощ
е съобразно вида и количеството на извърше-
ната дейност и се определя в наредба на Минис-
терския съвет по предложение на НБПП.